Kamu bisa jelasin ke aku soal Roosfa Hashim dalam bahasa melayu?

Roosfa Hashim (lahir 1962) adalah penulis beberapa buah buku di Malaysia. Hasil penulisan beliau tertumpu kepada membincangkan tentang penerbitan ilmiah dan biografi -- ini adalah dua bidang yang ditekuninya selama ini. Roosfa juga adalah seorang ahli akademik, seorang editor, dan penyusun indeks.  Beliau dikenali kerana menyelenggarakan banyak bengkel penulisan dan penerbitan khususnya penerbitan ilmiah. Bersama Hasrom Haron, Ketua Penerbit UKM, mereka membangunkan siri biografi dan memoir UKM. Mereka juga dikenali kerana menerbitkan banyak tesis dan hasil penyelidikan ahli akademik di UKM yang seterusnya membina backlist yang panjang bagi Penerbit UKM. Dalam bidang latihan penerbitan mereka bersama Penerbit UKM telah membangunkan siri Bengkel Penerbitan Perkhidmatan Awam pada tahun 1990-an. Bengkel-bengkel ini diselenggarakan bersama Institut Tadbiran Awam Negara (INTAN). Para peserta bengkel ini terdiri daripada pegawai dan kakitangan bidang penerbitan dalam sektor awam di negara ini selain turut menerima penyertaan peserta dari Brunei.